મોબ લિંચિંગ: મોદી સરકાર સત્તામાં આવ્યા બાદ મોબ લિચિંગના મુદ્દે હંમેશાં રાજકીય ઘર્ષણ થતું રહ્યું છે. છેલ્લાં બે મહિનામાં ‘બાળક ચોરી’ની અફવાને પગલે ટોળાંએ કેટલાક લોકોને મારી નાંખ્યા છે. આ મામલાને વિપક્ષ સંસદમાં ઉઠાવશે અને ગૃહપ્રધાન તેમજ વડાપ્રધાન નરેન્દ્ર મોદી પાસે જવાબ માંગી શકે છે. અફવાને કારણે છેલ્લાં બે મહિનામાં મોબ લિચિંગની ૧૬ ઘટના બની છે જેમાં કુલ ૨૨ લોકોએ પોતાનો જીવ ગુમાવ્યો છે.